CELEX: 62021TN0145
Language: et
Date: 2021-03-03 00:00:00
Title: Kohtuasi T-145/21: 3. märtsil 2021 esitatud hagi – Fursin jt versus EKP

31.5.2021   
            
            
               ET
            
            
               Euroopa Liidu Teataja
            
            
               C 206/29
            
         
      3. märtsil 2021 esitatud hagi – Fursin jt versus EKP
      (Kohtuasi T-145/21)
      (2021/C 206/37)
      Kohtumenetluse keel: inglise
      
         Pooled
      
      
         Hagejad: Ivan Fursin ja veel 5 hagejat (Kiiev, Ukraina) (esindaja: advokaat O. Behrends)
      
         Kostja: Euroopa Keskpank
      
         Nõuded
      
      Hageja palub Üldkohtul:
      
                  —
               
               
                  mõista kostjalt välja rahaline hüvitis kahju eest, mida hagejad kandsid kostja 3. märtsi 2016. aasta otsuse ECB/SSM/2016 – 529900WIPOINFDAWTJ81/1 WOANCA-2016-0005 tõttu, millega võeti ära Trasta Komercbanka AS-i tegevusluba;
               
            
                  —
               
               
                  määrata, et varaline kahju koos intressiga, alates 3. märtsist 2016 kuni käesolevas kohtuasjas otsuse kuulutamiseni, ulatub vähemalt 25 miljoni euroni (1), millele lisandub viivis alates kohtuotsuse kuulutamisest kuni summa täieliku tasumiseni; ning
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitavad hagejad neli väidet.
      
                  1.
               
               
                  Esimene väide, mille kohaselt kostja ei pööranud nõuetekohast tähelepanu menetluslikele rikkumistele. Nende hulka kuuluvad nii tõik, et Läti FKTK (2) otsustas vahetult enne tegevusloa äravõtmise menetluse algust, et tegevusloa äravõtmine ei olnud põhjendatud, kui ka tõsiasi, et see asjaolu jäeti hiljem välja FKTK taotlusest tegevusluba ära võtta. Hagejad heidavad täiendavalt ette seda, et FKTK kõige hiljutisema ingliskeelse otsuse teksti moonutati. Täiendavalt välja toodud menetluslikud rikkumised puudutavad suutmatust tõhusalt reageerida Läti ja Euroopa ametnike potentsiaalselt korruptiivsele käitumisele seoses kõnesoleva juhtumiga.
               
            
                  2.
               
               
                  Teine väide, et kostja rikkus materiaalõigusnorme, toimides vaidlusalust otsust vastu võttes väljaspool oma volitusi, eelkõige seoses rahapesu küsimustega ja vääralt eeldades, et esines alus tegevusloa äravõtmiseks.
               
            
                  3.
               
               
                  Kolmas väide, mille kohaselt hagejad kandsid arvestatavat rahalist kahju, eriti Trasta Komercbanka As-i likvideerimise tõttu tegevusloa õigustamatu äravõtmise tagajärjel.
               
            
                  4.
               
               
                  Neljas väide, mille kohaselt tegevusloa äravõtmise ja hagejate kantud kahju vahel on põhjuslik seos.
               
            
         (1)  Nimetatud summa moodustub hagejatel Trasta Komercbanka AS-is olnud osalustest.
      
         (2)  Finants- ja kapitaliturgude komisjon.